Р е п у б л и к а С р б и ј а

**ОПШТИНА ИВАЊИЦА**

07 Број: 404-1-24/2017-2

11.12.2017. године

**И в а њ и ц а**

У складу са чланом 63. став 3. Закона о јавним набавкама ("Службени гласник Републике Србије" бр. 124/2012, 14/2015 и 68/2015) Комисија за спровођење поступка за јавну набавку радова –„Набавка камера за видео надзор градских саобраћајница, по партијама“, објављује следеће

**Појашњење број 2 конкурсне документације број 404-1-24/2017**

Заинтересовано лице је у свом захтеву за додатним информацијама и појашњењима конкурсне документације 24/2017, објављене на Порталу и на интернет страници наручиоца, а у вези са припремањем понуде, од дана 08.12.2017. године навело:

1. Партија 1.1.1.:Оптичка инфраструктура

У одељку под именом УСЛОВИ на страни 8 конкурсне документације стоји да је понуђач обавезан да уз понуду достави и ВАЖЕЋУ ДОЗВОЛУ-СЕРТИФИКАТ о усклађености техничких карактеристика телекомуникационих средстава са прописима, стандардима и нормативима који је издала Републичка агенција за електронске комуникације (РАТЕЛ) за оптички кабл са позиције 1 из табеле 1.1.1.

Питање 1:Имајући у виду да Републичка агенција за електронске комуникације (РАТЕЛ) већ скоро пет година не издаје тражену дозволу, односно сертификат и да више није у њиховој надлежности, да ли је могуће доставити потврду о квалитету кабла издату од стране иностране агенције која има сличну функцију као РАТЕЛ У у Републици Србији?

Одговор Наручиоца:

Иако Републичка агенција за електронске комуникације (РАТЕЛ) не издаје више тражену дозволу, односно сертификат, издати сертификати су и даље важећи, тако да Наручилац остаје при траженом.

Напомена:Изменом конкурсне документације број 1 од 08.12.2017. године, тражена дозвола се односи на позиције 1,2 и 3 из табеле 1.1.1.

2.Образац изјаве о испуњености услова из чл.75. и чл.76. Закона

У одељку 3.Образац изјаве о испуњености услова из чл.75. и чл.76. Закона дата је изјава понуђача о испуњавању услова из чл.75. и 76. Закона о у поступку јавне набавке мале вредности, у којој између осталог стоји да понуђач под пуном материјалном и кривичном одговорношћу изјављује да испуњава додатне услове.Такође, на самом крају изјаве стоји напомена да уколико се подноси заједничка понуда, сваки од чланова групе понуђача мора да попуни, потпише и овери предметну изјаву.

Питање 2:Имајући у виду да додатне услове не морају да испуњавају сви чланови групе понуђача, већ само онај члан групе понуђача који је Споразумом о заједничком извршењу набавке одређен да изврши део посла за који се додатни услови захтевају, као и чињеницу да остали чланови групе понуђача нису у могућности да под пуном материјалном и кривичном одговорношћу попуне, потпишу и овере предметну Изјаву из разлога што засебно не испуњавају одређене додатне услове, да ли је могуће да предметну изјаву попуни, потпише и овери само Носилац посла у име групе понуђача, обзиром да група понуђача као таква чини једног понуђача у поступку јавне набавке?

Одговор Наручиоца:

Изјава мора бити потписана од стране овлашћеног лица сваког понуђача из групе понуђача и оверена печатом, на који начин сваки понуђач из групе понуђача изјављује да испуњава обавезне услове из члана 75. став 1. тач. 1) до 4) ЗЈН, а да додатне услове испуњавају заједно.

**Комисија 24/17**